|  |  |
| --- | --- |
| Tantárgy neve: Szociális munka speciális kliensekkel IV.Szociális munka hajléktalanokkal | Kreditszáma: **2** |
| A tanóra típusa: **1** **ea**. /szem./ **1 gyak.**/konz. | |
| A számonkérés módja (koll./**gyj**./egyéb): **gyakorlati jegy** | |
| A tantárgy tantervi helye (hányadik félév): **5**. | |
| Előtanulmányi feltételek (ha vannak**): Bevezetés a szociális munka elméletébe és gyakorlatába I. – II.** | |
| **Ismeretanyag:**  A tantárgy célja megismertetni a hallgatókkal a hajléktalanok szociális helyzetét, életkörülményeiket, a hajléktalansághoz vezető életutakat, közösségi, társadalmi problémákat. Bemutatni a hajléktalanok körében végezhető szociális munka módszereit és a hajléktalanokat ellátó szociális hálót. A tantárgy további tartalmi elemei: a hajléktalanság fogalma, a hajléktalan ellátás története, a Magyarországi helyzet áttekintése, a hajléktalan emberek életmódja. A kapcsolati háló jelentősége. A hajléktalan ellátás szabályozása. Speciális kihívások, speciális válaszok. A hajléktalanokat ellátó rendszer. A civil szektor szerepe az ellátásban.  . | |
| **Irodalom:**   1. Albert Fruzsina-Dávid Beáta: Ha elszakad a háló…, Új Mandátum Könyvkiadó, Budapest, 2001 2. Kalocsai Adrienn: Hajléktalanok Veszprémben – A szociális munka lehetőségei; A szegénység, az egészség és a társadalmi kirekesztettség – A roncstársadalom szociológiai és társadalomgazdaságtani dimenziói, Comenius Kft. Pécs, 2007. 232 – 272 old.; oktatási, szakcikk 3. Győri Péter: A hajléktalansághoz vezető utak, a hajléktalanság kialakulásának jellemzői, okai, Budapesti Módszertani Szociális Központ –és Intézményei Bp., 2005. 4. Győri Péter: A hajléktalan emberek életmódbeli sajátosságai és demográfiai jellemzői,   BMSZKI 2005.  5. Jelenlét – módszertanmesék, Magyar Máltai Szeretetszolgálat Egyesület, 2012. | |
| **Kompetenciák:**  A hallgatók a kurzus során elméleti ismereteket szereznek a hajléktalan közösségeknek nyújtott szolgáltatásokról, képessé válnak a különböző szociális és társadalmi problémák felismerésére, a kielégítetlen szükségletek és veszélyeztető tényezők azonosítására, a közösségeket segítő projektek tervezésére. A hallgatók képessé válnak tájékozódni a hazai hajléktalan ellátó rendszerben. A kurzus során fejlődik problémamegoldó képességük, mélyül a szociális érzékenységük  **a) tudása**  - Ismeri és érti a szakmai területhez kapcsolódó alapfogalmakat.  - Ismeri a hajléktalan személyek életének jellemzőit, problémáikat, segítésük lehetőségeit.  - Ismeri és érti a társadalom működését, a kirekesztődés folyamatát, hogy mindezek hogyan hatnak az egyes emberekre, családokra, csoportokra, szervezetekre és közösségekre.  - Ismeri a hajléktalan személyek kirekesztődésének kockázatait, a hajléktalanokat segítő intézményrendszert, szolgáltatásokat és ellátásokat.  - Ismeri és érti a társadalmi egyenlőtlenségeket, megismeri az egyenlőtlenségek és a kirekesztés csökkentése érdekében felhasználható szociálpolitikai eszközöket.  - Ismeri és értelmezi az emberi szükségleteket, a társas viselkedés pszichológiai tényezőit, az emberek és a környezetük közötti interakciókat.  - Ismeri és érti a szociális munka szerepét, lényegét, funkcióit, komplexitását, multi, inter-diszciplináris jellegét.  - Ismeri a szociális munka beavatkozásra, együttműködések kialakítására, szociális problémák megelőzésére és kezelésére felhasználható módszereit, eljárásait.  **b) képességei**  - Képes eligazodni a szociális terület mélyebb összefüggései, valamint a gyakorlat által felvetett konkrét társadalmi problémák és lehetséges megoldási módszerek, modellek között, és képes új szolgáltatások kialakításában közreműködni a megelőzés és a problémakezelés érdekében.  - Képes kritikus szemlélettel és reflektív módon megfogalmazni a társadalmi és szociális problémákat, a veszélyeztető tényezőket és a problémakezelés folyamatát.  - Képes megkülönböztetni a vélekedéseket, sztereotípiákat, előítéleteket a bizonyítékokkal alátámasztott társadalmi tényektől, leírásoktól, elemzésektől.  - Képes a bizalomépítésre, a nyílt, hiteles, hatékony kommunikációra.  - Képes szükségletfelmérésre, az egyén és környezete közötti folyamatoknak, kölcsönhatásoknak, problémáknak holisztikus elemzésére.  - Felismeri a szolgáltatásokat igénybe vevők autonómiáját tiszteletben tartó proaktív szemléletű, életminőséget szolgáló, javító, konstruktív problémakezelés, valamint a források és a kockázatok elemzésének szükségességét.  - Felkészült a szakmai csapatmunkára, a partneri együttműködésekre az érintettekkel, szakmai szervezetekkel, a társszakmák és a közigazgatás szakembereivel, önkéntesekkel.  - Képes áttekinteni a szociális munka szakterületeinek dokumentációit, a kapcsolódó szakmai feladatokat.  **c) attitűdje**  - Érzékeny és nyitott a társadalmi és szociális problémákra, elkötelezett és felelősséget vállal a szakma értékei és a társadalmi szolidaritás ügye mellett.  - Elkötelezett a társadalmi egyenlőség, a demokratikus értékek, a jogállamiság és az európai értékközösség mellett.  - Elkötelezett a szakmai etikai alapelvek gyakorlati alkalmazására, valamint a jogi és etikai keretek közötti felelős cselekvésre.  - Nyitott mások megismerésére, empátiával viszonyul az emberekhez, családokhoz, csoportokhoz és közösségekhez.  - Nyitott az új módszerekre, eljárásokra, szakmai eredményekre és innovációkra; elkötelezett a korszerű szociális munka tudományos és gyakorlati eredményeinek megismerésére és alkalmazására.  **d) autonómiája és felelőssége**  - Munkáját minden körülmények között felelősen, a szociális munka értékeit és alapelveit, a szakmai etikai kódex iránymutatásait figyelembe véve, elméleti és gyakorlati megalapozottsággal végzi és képviseli.  - Felelősséget vállal a szolgáltatásokat igénybe vevők életébe történő beavatkozásért.  - Felelősséget vállal a rábízott információkért, valamint a dokumentációban rögzített adatokért, titoktartási kötelezettségét megtartja.  - Autonóm módon képes felismerni szerepét és helyét a szociális munka közvetlen gyakorlatában, a különböző szinteken megvalósuló csapatmunkában. Kommunikációjáért hatáskörén belül mindenkor felelősséget vállal.  - Szakmai fejlődésének tudatos és felelős irányítója, képzésekben és továbbképzésekben, szupervízióban fejleszti önismeretét, önértékelését és szakmai tudását.  - Tevékenységét a kritikai gondolkodáson alapuló, kiszámítható, következetes, autonóm munkavégzés, a saját tevékenységre vonatkozó reflexiók jellemzik. | |
| |  | | --- | | **Tantárgy felelőse:** Györi Piroska | |  | | |